ไวรัส “โคโรนา” คร่าชีวิตผู้ติดเชื้อรายแรกใน “ฮ่องกง”!
"ฮ่องกง" พบผู้เสียชีวิตจากการติดเชื้อไวรัสโคโรนารายแรก เป็นชายวัย 39 ปี มีประวัติเดินทางไปอู่ฮั่น 
"ฮ่องกง" พบผู้เสียชีวิตจากการติดเชื้อไวรัสโคโรนารายแรก เป็นชายวัย 39 ปี มีประวัติเดินทางไปอู่ฮั่น
4 ก.พ. 2563

สื่อฮ่องกงรายงานว่า พบผู้เสียชีวิตจากไวรัสโคโรนาสายพันธุ์ใหม่รายแรกในฮ่องกง เป็นชายวัย 39 ปี ซึ่งเข้ารับการรักษาในโรงพยาบาลหลังจากได้รับการวินิจัยว่าติดเชื้อไวรัสดังกล่าว
โดยรายงานระบุว่า ชายผู้นี้มีประวัติเดินทางไปเยือนเมืองอู่ฮั่น ซึ่งเป็นศูนย์กลางการแพร่ระบาดของไวรัสดังกล่าวเมื่อวันที่ 21 ม.ค.ที่ผ่านมา ก่อนจะเดินทางกลับฮ่องกงใน 2 วันให้หลัง จากนั้นมีอาการป่วยจึงเข้ารับการรักษาตัวและได้รับการวินิจฉัยว่าติดเชื้อไวรัสโคโรนา กระทั่งเสียชีวิตในวันนี้ (4 ก.พ.63) นับเป็นผู้เสียชีวิตจากการติดเชื้อไวรัสโคโรนารายแรกของฮ่องกง
ทั้งนี้ กระทรวงสาธารณสุขและฝ่ายกิจการโรงพยาบาลของฮ่องกง จะจัดแถลงข่าวต่อสื่อมวลชนเพื่อเปิดเผยรายละเอียดต่างๆในช่วงบ่ายวันนี้